
Р Е Ш Е Н И Е
ЗА ПРЕКРАТЯВАНЕ НА ПРОИЗВОДСТВО
№  РП-435-18-048

Днес, 14.11.2018 година, в град София, Комисията за противодействие на корупцията и за отнемане на незаконно придобитото имущество, в състав:
Заместник - председател: Антон Славчев
Член: Пламен Йоцов
Член: Силвия Къдрева
При участието на стенографа М.В., като изслуша докладвания от дирекция „Конфликт на интереси” сигнал с рег. № ЦУ 01/С-435/27.09.2018г.,
У С Т А Н О В И:
Производството е образувано по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, подаден ***.
На основание чл.47, ал.3 от ЗПКОНПИ, сигналът е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ 01/С-435/27.09.2018г.
Сигналът е против С.И.Н., В.И.Д. и О.Н.Н.
По същество в сигнала сe твърди, че С.И.Н., В.И.Д. и О.Н.Н. са свързани лица, посредством търговските дружества „***“ ООД с ЕИК ***, „***“ ЕООД с ЕИК ***, „***“ ООД с ЕИК ***, „***“ ЕООД с ЕИК ***, “ ***“ ЕООД с ЕИК *** и Адвокатско дружество „***“ с ЕИК ***. Посочените дружества усвояват парични средства по оперативни програми, финансирани от Европейския съюз. О.Н.Н. регистрира фирми на граждани извън Европейския съюз, през чийто сметки се извършва трансфер на нечисти пари.
Към сигнала не са приложени доказателства.
При проверка относно съдържанието на сигнала е установено, че същият не отговаря на изискванията на чл.48 ал.1, т.2 и т.3 от ЗПКОНПИ – не е посочена заеманата висша публична длъжност от лицата, срещу които е подаден сигнала, както и конкретни данни за нарушение на разпоредбите на ЗПКОНПИ. В тази връзка сигналоподателят е редовно уведомен за констатираните, но не изпраща отговор в указания срок.
Служебно са извършени справки в Търговски регистър Регистър БУЛСТАТ и в Регистъра на трудовите договори на Националния осигурителен институт.
От събраните в хода на административното производство доказателства Комисията установи следното от фактическа страна:
Сигналът е подаден от физическо лице с посочен адрес за кореспонденция и е подписан.
От извършената справка в Регистъра на трудовите договори на Националния осигурителен институт по отношение на:
С.И.Н. с ЕГН *** се установява, че в периода 17.03.2015г. до 17.06.2015г. заема длъжността „бизнес консултант“ и „ръководител финансов отдел“ в дружеството „***“ с ЕИК ***, а от 04.01.2016г. заема длъжността „експерт обучение и квалификация“ и „счетоводител“ в дружеството “***“ ЕООД с ЕИК ***.
В.И.Д. с ЕГН *** се установява, че в периода 07.07.2016г. до 28.12.2016г. заема длъжността „продавач консултант“ в дружеството „***“ ЕООД с ЕИК ***, от 30.06.2017г. до 21.09.2017г. заема длъжността „куриер служба офис“ в дружеството „***“ с ЕИК ***, а от 26.09.2017г. заема длъжността „продавач консултант“ в дружеството „***“ ЕООД с ЕИК ***.
О.Н.Н. с ЕГН *** липсват данни в коректните записи от регистъра на Трудовите договори. 
От извършената справка н Търговски регистър е установено, че:
Дружеството „***“ ООД с ЕИК *** на 14.02.2012г. е заличено от Търговския регистър.
Дружеството „***“ ЕООД с ЕИК *** е с управител и едноличен собственик на капитала Д.В.С. В.И.Д. е заличил участието си в дружеството, като съдружник на 21.09.2017г.
Дружеството „***“ ООД с ЕИК *** е с управител С.И.Н. и съдружници С.И.Н.а и О.Н.Н.
Дружеството „***“ ЕООД с ЕИК *** е с управител и едноличен собственик на капитала С.И.Н.
Дружеството “***“ ЕООД с ЕИК *** е с управител и едноличен собственик на капитала В.И.Д.
Адвокатско дружество „***“ с БУЛСТАТ *** е с управители С.Г.П. и О.Н.Н.
При така установената фактическа обстановка Комисията стигна до следните правни изводи:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати.
Сигналът е подаден от лице, идентифицирано по смисъла на чл.48, ал.1, т.1 от ЗПКОНПИ и е подписан.
Като „бизнес консултант“ и „ръководител финансов отдел“ в „***“, като „експерт обучение и квалификация“ и „счетоводител“ в “***“, като управител и съдружник в „***“ ООД и като управител и едноличен собственик на капитала на „***“ ЕООД С.И.Н. не попада в обхвата на лицата, заемащи висша публична длъжност по чл.6, ал.1, т.1-50 от ЗПКОНПИ, както и в обхвата на разпоредбата на §2, ал.1 от същия закон.
Като „продавач консултант“ в „***“ ЕООД, като „куриер служба офис“ в „***“ и като управител и едноличен собственик на капитала на „***“ ЕООД В.И.Д. не попада в обхвата на лицата, заемащи висша публична длъжност по чл.6, ал.1, т.1-50 от ЗПКОНПИ, както и в обхвата на разпоредбата на §2, ал.1 от същия закон.
Като съсобственик и управител на Адвокатско дружество „***“ О.Н.Н. не попада в обхвата на лицата, заемащи висша публична длъжност по чл.6, ал.1, т.1-50 от ЗПКОНПИ, както и в обхвата на разпоредбата на §2, ал.1 от същия закон.
Наличието на лице, заемащо висша публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
Предвид гореизложеното, на основание чл.27, ал.2, т.6 от АПК във връзка с чл.6, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,
Р Е Ш И:
ПРЕКРАТЯВА производството по сигнал с рег. № ЦУ 01/С-435/27.09.2018г. против С.И.Н. с ЕГН ***.
ПРЕКРАТЯВА производството по сигнал с рег. № ЦУ 01/С-435/27.09.2018г. против В.И.Д. с ЕГН ***.
ПРЕКРАТЯВА производството по сигнал с рег. № ЦУ 01/С-435/27.09.2018 г. против О.Н.Н. с ЕГН ***.
На основание чл.76, ал.2 от ЗПКОНПИ прокуратурата може да протестира решението пред административен съд София град, в едномесечен срок от съобщаването му.
КОМИСИЯ:

Заместник - председател:………………/Антон Славчев/
Член:…………………...……………....…/Пламен Йоцов/
Член:…………………………………..../Силвия Къдрева/

